**Referat fra Generalforsamling i FGIF’s Badmintonafdeling d. 6. februar 2025 kl. 18.00.**

Dagsorden

1. Velkomst v/formand Jan Gunnar Danielsen
2. Valg af dirigent. Preben Hassø blev foreslået og valgt. Han takkede for valget og konstaterede at generalforsamlingen var lovligt indvarslet.
3. Beretning v/ Jan Gunnar Danielsen. Jan Gunnar gennemgik året, som er gået. Der blev takket for den gode tilslutning til badmintonafdelingen og det gode arbejde i ungdomsafdelingen. En stor del af beretningen blev centreret omkring at vi har stort behov for en foryngelse af bestyrelsen og især efterlyses en kontakt til ungdoms-afdelingen, som i år er blevet varetaget af Jan Gunnar. Der var ingen spørgsmål til beretningen, som herefter blev godkendt
4. Beretning vedr.: Ungdom blev også forelagt af Jan Gunnar. Han fortalte at der var et rigtigt godt kammeratskab i ungdomsafdelingen og han takkede især ungdomstrænerne for deres gode arbejde. Beretningen blev herefter godkendt.
5. Fremlæggelse af regnskab v/ Jytte Schaarup. Der var ingen spørgsmål til selve regnskabet; men et spørgsmål vedr. bolde, som Per svarede på. Regnskabet blev herefter godkendt.
6. Forslag om kontingentforhøjelse:  
        Baneleje kr. 1600 årligt og   
        Ungdom kr. 425 årligt

Forslagene blev vedtaget.

1. Indkomne forslag: ingen indkomne forslag
2. Valg af Bestyrelsesmedlemmer:  
        Jan Gunnar Danielsen (modtager genvalg). Blev genvalgt.  
        Jytte Schaarup (modtager genvalg). Blev genvalgt.  
        Per Christensen (modtager genvalg). Blev genvalgt.  
        Valg af nyt medlem til bestyrelsen. Ingen af de tilstedeværende medlemmer ønskede at stille op. Jan Gunnar/bestyrelsen skriver brev til ungdomsspillerne og deres forældre til at tage med hjem vedr. valg af nyt medlem i bestyrelsen med ansvar for ungdom. Bestyrelse blev bemyndiget til at finde et nyt bestyrelsesmedlem.
3. Valg af Revisorer:  
        Preben Hassø (modtager genvalg). Blev genvalgt.  
        Per Houborg (modtager genvalg). Blev genvalgt.
4. Eventuelt. Der var lidt løst snak bl.a. om fugtning af bolde hvorefter Preben takkede for god ro og orden og afsluttede generalforsamlingen.

Derefter var der et let traktement. Bestyrelsen afholder konstituerende bestyrelsesmøde d. 19. februar 2025.

Michael A. S. Hansen Jan Gunnar Danielsen Jytte Schaarup Per Christensen

Referent.